শামিম হোসেন (সাংবাদিক)

শামীম হোসেন হলেন একজন বাংলাদেশী বহুমুখী প্রতিভাবান ব্যক্তিত্ব, যিনি একাধারে ক্রীড়া সাংবাদিক, গীতিকার, সুরকার, চিত্রনাট্যকার, অভিনেতা এবং নাট্য পরিচালক। তিনি বাংলাদেশের সামাজিক, রাজনৈতিক এবং মানবাধিকার বিষয় নিয়ে প্রতিবাদী গান ও স্বল্পদৈর্ঘ্য চলচ্চিত্র নির্মাণের জন্য পরিচিত। তিনি দৈনিক যুগান্তরে সিনিয়র ক্রীড়া সাংবাদিক হিসাবে কাজ করছেন।

 প্রাথমিক জীবন ও শিক্ষাজীবন 
শামীম ১৯৯২ সালের ১০ আগস্ট খুলনা বিভাগের যশোর জেলার বাঘারপাড়া থানায় জন্মগ্রহণ করেন। তিনি জগন্নাথ বিশ্ববিদ্যালয় থেকে গণযোগাযোগ ও সাংবাদিকতা বিষয়ে ২০১৫ সালে স্নাতক এবং ২০১৬ সালে  স্নাতকোত্তর ডিগ্রি অর্জন করেন।

 কর্মজীবন 
শামীম সব মিলিয়ে ৫০টিরও বেশি গান লিখেছেন। তার প্রথম গান দুঃখের ফেরিওয়ালা গেয়েছেন জনপ্রিয় অভিনেতা ফজলুর রহমান বাবু। একইসঙ্গে তিনি ১০০টিরও বেশি নাটক এবং স্বল্পদৈর্ঘ্য চলচ্চিত্র লেখা, অভিনয় এবং পরিচালনা করেছেন। তার প্রথম নাটক যদি থাকে নসিবে ২০১৯ সালে মুক্তি পায়। তিনি ২০১৪ সালে নাঈমুল ইসলাম খান সম্পাদিত আমাদের সময় ডটকম অনলাইন নিউজ পোর্টাল দিয়ে তার সাংবাদিকতা জীবন শুরু করেন। এরপর তিনি প্রয়াত প্রবীণ সাংবাদিক পীর হাবিবুর রহমান সম্পাদিত পূর্ব-পশ্চিম অনলাইন নিউজ পোর্টালে কাজ করেন। ২০১৬ সাল থেকে তিনি দৈনিক যুগান্তরের ক্রীড়া সাংবাদিক হিসেবে কাজ করছেন।

 রচনাশৈলী এবং বিষয়বস্তু 
শামীমের লেখা গানের বেশিরভাগই রোমান্টিক এবং দুঃখের। তার গান ও স্বল্পদৈর্ঘ্য চলচ্চিত্রে থাকে আবেগের গভীরতা এবং সমাজের বিভিন্ন অসঙ্গতির সমালোচনামূলক বহিঃপ্রকাশ।

 সক্রিয়তা 
শামীম সামাজিক আন্দোলনে সক্রিয়ভাবে জড়িত। তিনি সমসাময়িক আন্দোলনের পক্ষে গান লিখে ও গেয়ে সামাজিক যোগাযোগমাধ্যমে প্রকাশ করে জনসমর্থন আদায়ে কাজ করেন। একইসঙ্গে স্বল্পদৈর্ঘ্য চলচ্চিত্র নির্মাণ করেও প্রতিবাদ জানান তিনি।

 উল্লেখযোগ্য গান 

 দুঃখের ফেরিওয়ালা
 চিতার আগুন
 প্রবাস যেন জেলখানা
 মনটা করলে চুরি
 ডুবিলো মোর বেলা
 গড়েছো প্রভু
 জিতবে ধানের শীষ
 ফিরে এসো মায়ের কোলে
 মাওলা তোমার দুনিয়ায়
 সাজানো সংসার
 চলছি ছুটে
 পদ্মার বুকে পদ্মাসেতু
 মুখে আসছে যা-তা
 ঘুম ঘুম চোখে
 কঠিন রোজ হাশরে
 ব্যথায় ভরা বুক
 দুঃখের নোনা জল
 কাঁদি বারো মাস
 শেষ গোসল
 ব্যথা দিলো মনে
 মুখোমুখি
 ভাবের নদী
 সাধু শয়তান

 উল্লেখযোগ্য নাটক 

 যদি থাকে নসিবে
 ভিলেজ মেম
 তাফালিং জামাই
 নবাব আলম
 আলম দালাল
 প্রেম সম্রাট
 কাঠগড়ায় মায়ের সম্মান
 জাদুর বাক্স
 ট্রেন্ডি বয়
 প্রবাসী মেয়ের কষ্ট
 ফাগুনের ভালোবাসা
 অদ্ভুত ও কালোভুতের প্রেম
 মুরগি কবির
 নিষ্ঠুর নিয়তি
 কানা ফকিরের শয়তানি
 ক্ষুধার্ত দৈত্য
 বখাটে স্টুডেন্ট
 বাবা আনতারাশা
 ট্রেন্ডি বয়
 ঘরবন্দি প্রবাসীর মা
 বদ্ধাশ্রমে প্রবাসী মা
 চেতা বউ

 তথ্যসূত্র 

বিষয়শ্রেণী:১৯৯২-এ জন্ম
বিষয়শ্রেণী:বাংলাদেশী সাংবাদিক
বিষয়শ্রেণী:গীতিকার
বিষয়শ্রেণী:বাংলাদেশী সুরকার
বিষয়শ্রেণী:বাংলাদেশী অভিনেতা
বিষয়শ্রেণী:বাংলাদেশী চিত্রনাট্যকার
বিষয়শ্রেণী:জগন্নাথ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:যশোর জেলার ব্যক্তি